Japán teák a szentendrei japánkertben – szemlélődő teakóstoló és ismertető
Japán teák a szentendrei japánkertben Ismerkedő teakóstoló és csendes figyelemgyakorlat 2026. augusztus 29-én különleges helyszínen, a szentendrei japánkertben kialakított teaházában várunk benneteket egy 50 perces utazásra a japán teák világába. A különleges alkalmon, egy turnusban maximum 6 fő vehet részt. Megismerkedünk a japán tea eredetével, legfontosabb termőterületeivel és típusaival, miközben több, eltérő karakterű teát is közösen megkóstolunk. Olyan kistermelők teáiból válogatunk, akikkel japán utazásaink során személyesen is találkoztunk. A csészékben így nem csupán ízek jelennek meg, hanem tájak, emberi történetek és generációkon át öröklődő tudás is. A tervezett teasorban sencha, genmaicha, houjicha, valamint az alkalmat lezáró matcha is szerepel. (A pontos válogatás addig érkező teák függvényében változhat, illetve az időjárástól is.) A kóstolást egy rövid, vezetett meditáció és figyelemgyakorlat egészíti ki. Nem szükséges hozzá semmilyen korábbi tapasztalat. Egyszerűen megérkezünk a teaház csendjébe, érzékeljük a hangokat, illatokat, testérzeteket és egy kis időre hagyjuk elcsendesedni a nap körülöttünk kavargó zaját. Az esemény azoknak szól, akik most ismerkednek a japán teákkal, de azoknak is tartogathat új élményeket, akik már régóta örömmel fordulnak feléjük és rendszeres vásárlóink. Időpont: 2026. augusztus 29., Szombat Időtartam: 50 perc Helyszín: Szentendre, japánkert – japán teaház - Szentendre Czóbel park A jegy tartalmazza: a vezetett programot és valamennyi felszolgált teát Kérjük, a választható időpontok közül azt az alkalmat jelöld meg, amelyiken részt szeretnél venni. A férőhelyek száma a teaház befogadóképessége miatt korlátozott. A részvételhez nem küldünk külön, nyomtatható jegyet. A vásárlást visszaigazoló e-mail egyben a részvétel igazolása. ========================================= A szentendrei japánkert elérhetősége: 2000 Szentendre, Czóbel park https://www.facebook.com/japankertmagyarorszag/ ========================================= Kérünk, ne viselj parfümöt vagy erősen illatos ruhát/kozmetikumokat. (Intim, kisméretű térben kóstolunk, a teák finom aromáira és az öt érzék harmóniájára figyelünk. Kérünk, ne viselj rúzst, mert nyomot hagyhat érzékeny, teáscsészéinken és befolyásolja az érzékelést. A kóstolóra, ne üres gyomorral érkezz, de előtte most ne a kedvenc csípős, fűszeres ételedet fogyaszt. Köszönjük a megértést és az együttműködést.